****

**REPUBLIKA HRVATSKA**

**SISAČKO MOSLAVAČKA ŽUPANIJA**

**OPĆINA LIPOVLJANI**

**OPĆINSKO VIJEĆE**

**KLASA: 361-02/21-01/02**

**URBROJ: 2176/13-01-21-01**

Lipovljani, 16. prosinca 2021. godine

Na temelju članka 31. stavka 3. Zakona o postupanju s nezakonito izgrađenim zgradama („Narodne novine“ br. 86/12, 143/13, 65/17, 14/19) i ) i članka 26. Statuta Općine Lipovljani („Službeni vjesnik“, broj 14/21), Općinsko vijeće Općine Lipovljani, na 6. sjednici održanoj 16. prosinca 2021. godine,

**P R O G R A M**

**korištenja naknada za zadržavanje nezakonito izgrađenih**

**zgrada u prostoru za 2022. godinu**

**Članak 1.**

Programom korištenja naknada za zadržavanje nezakonito izgrađenih zgrada u prostoru za 2022. godinu (u daljnjem tekstu: Program) utvrđuje se namjena korištenja i kontrola utroška sredstava naknada namijenjenih za poboljšanje infrastrukturno nedovoljno opremljenih i/ili neopremljenih naselja na području Općine Lipovljani.

**Članak 2.**

U Proračunu Općine Lipovljani za 2022. godinu predviđaju se sredstva naknada za zadržavanje nezakonito izgrađenih zgrada u prostoru na području Općine Lipovljani za 2022. godinu u iznosu od 13.447,00 kuna, a utrošit će se kako slijedi:

|  |  |
| --- | --- |
| PLANIRANI RASHOD OD PRIKUPLJENIH SREDSTAVA NAKNADA ZA ZADRŽAVANJE NEZAKONITO IZGRAĐENIH ZGRADA U PROSTORU NA PODRUČJU OPĆINE LIPOVLJANI ZA 2022. GODINU | |
| Kapitalni projekt K000004  Rekonstrukcija Ulice kralja Tomislava- 2. faza | 13.447,00 kn |
| UKUPNO | 13.447,00kn |

**Članak 3.**

Ovaj Program objavit će se u Službenom vjesniku, a stupa na snagu 1. siječnja 2022. godine.

PREDSJEDNIK

Tomislav Lukšić, dipl.ing.šum.